മോഷ്ടിക്കാനൊന്നും ഉളളില് ഇല്ലെങ്കില് പിന്നെ വീട് പൂട്ടിയിടുന്നത് എന്തിന്? സബ് ഡിവിഷണല് മജിസ്ട്രേറ്റിന്റെ വീട്ടില് മോഷണത്തിന് കയറിയ കള്ളന് കുറിച്ചു വച്ചത് ഇങ്ങനെ ഭോപ്പാല്: മോഷ്ടിക്കാന് തക്കതായി ഒന്നും ഉള്ളില് വയ്ക്കാത്ത നിങ്ങള് പിന്നെന്തിനാണ് ഹേ വീടു പൂട്ടി പോകുന്നത്. മോഷ്ടിക്കാന് കയറിയ വീട്ടില് നിന്നും ഒന്നും കിട്ടാതെ വന്ന കള്ളന്റെ രോഷപ്രകടനം ഇങ്ങനെയായിരുന്നു. അതൊരു കുറിപ്പടിയാക്കി വീട്ടില് വയ്ക്കാനും കളളന് മറന്നില്ല. മദ്ധ്യപ്രദേശിലെ ദേവാസ് ജില്ലയിലെ സബ് ഡിവിഷണല് മജിസ്ട്രേറ്റിന്റെ രണ്ടാഴ്ചയായി പൂട്ടിക്കിടന്ന വീട്ടിലാണ് മോഷ്ടാവ് കയറിയത്. സര്ക്കാര് ഉദ്യോഗസ്ഥന്റെ നോട്ട്പാഡെടുത്താണ് കുറിപ്പ് എഴുതിയത്. സമൂഹ മാദ്ധ്യമങ്ങളില് ഈ കുറിപ്പ് ഇപ്പോള് വൈറലാണ്. എന്നാല് പൊലീസില് സര്ക്കാര് ഉദ്യോഗസ്ഥനായ ത്രിലോചന് സിംഗ് ഗൗര് നല്കിയ പരാതിയില് തന്റെ വീട്ടില് നിന്നും മുപ്പതിനായിരം രൂപയും, ആഭരണങ്ങളും കളവ് പോയിട്ടുണ്ടെന്നാണ്. സബ് ഡിവിഷണല് മജിസ്ട്രേറ്റായി നിയമിതനായ താന് ശേഷം രണ്ടാഴ്ച കഴിഞ്ഞാണ് വീട്ടിലെത്തിയതെന്നും അദ്ദേഹം പരാതിയില് പറയുന്നു. കോട്വാലി പോലീസാണ് കേസ് അന്വേഷിക്കുന്നത്.